শত জল্পনায় ইতি টেনে শেষমেশ বিয়ের পিঁড়িতে বসেই পড়লেন ভারত অধিনায়ক বিরাট কোহলি। সর্বভারতীয় সংবাদমাধ্যম জি নিউজ-এ প্রকাশিত খবর অনুযায়ী, ইতালির তাস্কানিতে সোমবার গোপনে অনুষ্কা শর্মার সঙ্গে বিয়ে সারেন বিরাট।
জানা গিয়েছে, এই বিয়ে উপলক্ষে ইতালিতে উপস্থিত ছিলেন বিরুষ্কার পরিবারের গুরুত্বপূর্ণ সদস্যরা। শোনা যাচ্ছে, বলিউডের বহু তারকাও বিরাট-অনুষ্কার বিয়ের সাক্ষী থেকেছেন। 
প্রসঙ্গত, গত বেশ কয়েকদিন ধরেই বিরাট অনুষ্কার বিয়ে নিয়ে জল্পনা চলছিল। কানাঘুষো শোনা যাচ্ছিল, দু’জনে ইতালিতেই বিয়ে সারবেন। তবে কখন, কোথায়, কী ভাবে, তা নিয়ে‌ পরিষ্কার কোনও ধারণাই কারও ছিল না। বিরুষ্কাও সংবাদমাধ্যমের সামনে মুখে কুলুপ এঁটে ছিলেন। 
তবে শেষমেশ গোপনে ইতালিতেই বিয়ে সারলেন তাঁরা। শোনা যাচ্ছে, সোমবার রাত ৮ টায় বিয়ের কথা অফিশিয়ালি ঘোষণা করবেন নবদম্পতি।